b'\n_START_ARTICLE_\nFran\xc4\x8di\xc5\xa1kanski samostan Ljubljana - Center\n_START_SECTION_\nZgodovina\n_START_PARAGRAPH_\nFran\xc4\x8di\xc5\xa1kanski samostan na tem mestu je bil ustanovljen leta 1784, ko je Jo\xc5\xbeef II. Habsbur\xc5\xa1ki izselil bosonoge avgu\xc5\xa1tince in njihov samostan predal fran\xc4\x8di\xc5\xa1kanom. Le-ti so se preselili iz samostana na dana\xc5\xa1njem Vodnikovem trgu. Naslednje leto je bila ustanovljena tudi \xc5\xbdupnija Ljubljana - Marijino oznanjenje, ki so jo fran\xc4\x8di\xc5\xa1kani prevzeli leta 1808 in od leta 1886 se v samostanu nahaja tudi provincialat._NEWLINE_Ob prihodu fran\xc4\x8di\xc5\xa1kanov se je dotedanja Avgu\xc5\xa1tinska ulica preimenovana v Fran\xc4\x8di\xc5\xa1kansko ulico; leta 1952 so jo preimenovali v dana\xc5\xa1njo Nazorjevo ulico.\n_START_SECTION_\nDejavnosti\n_START_PARAGRAPH_\nSamostanski patri in bratje oskrbujejo \xc5\xbdupnijo Ljubljana - Marijino oznanjenje, ki ima dve cerkvi: Cerkev Marijinega oznanjenja (\xc5\xbeupnijska; Pre\xc5\xa1ernov trg) in Cerkev Marijinega obiskanja (podru\xc5\xbeni\xc4\x8dna; Ro\xc5\xbenik)._NEWLINE_V sklopu samostana delujejo med drugim tudi Fran\xc4\x8di\xc5\xa1kanski dru\xc5\xbeinski in\xc5\xa1titut, Center Fran\xc4\x8di\xc5\xa1kanske mladine, in Zalo\xc5\xbeba Brat Fran\xc4\x8di\xc5\xa1ek.'